《游小金山》
明代·吴广

飞崖突立郁中洲，四壁霞光拥玉流。须信业林真别岛，始知尘世总浮沤。

鱼因听偈频依藻，鸟为忘机故近舟。自笑烟霞终有分，将谁骑鹤共遨游。

作者简介：（?—1601）明广东翁源人。以武生从军，累著战功，历福建南路参将。万历二十五年以副总兵从刘綎赴朝鲜御日本，俘斩甚众。甫班师，李化龙征播州，以广为总兵官。与诸军逼海龙囤，从囤后登，遂平播州。广中毒箭，逾年而卒。